Wembley Stadium

Wembley Stadium er et flerbruksstadion i Wembley i London i England. Stadionet har vært det engelske nasjonalstadion for fotball fra det ble offisielt åpnet 28. april 1923 til det ble stengt i 2000, og etter nyåpningen i 2007. Eieren av stadionanlegget er The Football Association (FA), det engelske fotballforbundet, og det brukes til flere typer sportsarrangementer og til konserter.

Stadionet var midlertidig hjemmebane for Tottenham Hotspur FC fra 2017, da White Hart Lane ble revet, og frem til deres nye stadion stod forsinket ferdig i 2019. Tottenham tok i bruk stadionet for deres europacupkamper allerede i september 2016.

 Gamle Wembley 

Det første stadionet ble gitt det offisielle navnet British Empire Exhibition Stadium, og ble bygd for «British Empire Exhibition» i 1924 der Watkins' Tower tidligere lå. John Simpson og Maxwell Ayerton var arkitektene, og Owen Williams overingeniør. Det gamle stadionets tvillingtårn ble dets varemerke, mens det nåværende stadionet har en gigantisk bue som blikkfang.

Wembley var arena for de fleste cupfinalene i engelsk fotball i perioden 1923 til 2000, samt at flere semifinaler og playoff-kamper ble spilt her. Det ble spilt fem finaler i serievinnercupen i fotball her, flere enn noen annen stadion.

Wembley var også hovedarena for Sommer-OL i 1948, og VM i fotball 1966 samt EM i fotball 1996. Andre idretter som friidrett, rugby og speedway hadde flere av sine viktigste arrangementer på Wembley og flere av verdens største artister på 1980- og 1990-tallet holdt konserter der. Live Aid-konserten ble også arrangert her.

 Nye Wembley 
Det gamle stadionet ble stengt i 2000 og revet i 2003, og det nye stadionet ble bygd på samme sted. Med en kapasitet på 90 000 tilskuere er Wembley det stadionet i Europa med nest høyeste totale tilskuerkapasitet, og er verdens nest største stadion når det gjelder antall sitteplasser.

Etter flere forsinkelser ble nybygget offisielt avsluttet den 9. april 2007, og er med byggekostnader på 798 millioner pund det dyreste stadionet som noen gang er bygd. Arkitektfirmaene bak det nye stadionanlegget er «Populous» (tidligere «HOK Sport») og «Foster and Partners» med ingeniør Mott MacDonald, bygd av «Multiplex».

Det første pop-arrangementet på det nye anlegget var en konsert med George Michael den 9. juni samme år. Den 28. mai 2011 arrangerte Wembley finalen i Mesterligaen, og i 2013 da Bayern München vant 2-1 over Borussia Dortmund.

 Fotogalleri 

 Skihopping 
I 1961 ble det bygd en hoppbakke på den ene kortsiden av stadionet, og det ble arrangert hopprenn med 40 deltakere fra ni land. Se egen artikkel: Wembley Stadium (skihopping).

 Se også 
 Liste over Londons høyeste byggverk

 Referanser 

 Eksterne lenker 
 Wembley Stadium Tours

 Online-butikk
 Wembley Stadium Forum
 Wembley faktaside
 Wembley Stadium, bilder på Flickr.
 NFL på Wembley Stadium foto
 Kart og veibeskrivelser
 Wembley Stadiums arkitektur 

Kategori:Fotballstadioner i England
Kategori:Idrettsanlegg i London
Kategori:Arenaer under Sommer-OL 1948
Kategori:Arenaer i Fotball-VM 1966
Kategori:Arenaer i Fotball-EM 1996
Kategori:Arenaer under Sommer-OL 2012
Kategori:Arenaer i Fotball-EM 2021
Kategori:Arenaer i Fotball-EM 2022
Kategori:Fotballstadioner brukt under OL
Kategori:Olympiastadioner
Kategori:Tottenham Hotspur FC
Kategori:Stadioner brukt av Jacksonville Jaguars
Kategori:Amerikansk fotballstadioner i Storbritannia
Kategori:Stadioner i National Football League
Kategori:NFL International Series
Kategori:Brent